السلام عليكم. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. لبيك يا ربنا وسعديك والخير كل الخير في يديك. والشر ليس اليك. انا بك واليك تبارك
وتعاليت استغفرك واتوب اليك. اللهم صل على النبي محمد وعلى ازواجه امهات المؤمنين. وعلى ذريته ولبيته انك حميد مجيد. اما المنزر ده يا رجالة كده ما ينفعش. انت ضهرك تعبان ساند ليه؟ تعال. الرجالة اللي ورا الركن البعيد الهادي اللي ورا دهوت ها البشوات اللي قاعدين
آآ ساندين اللي ضهره مش تعبان ما يسندش يلا قدام يلا يا حبيب قلبي. يلا كده لو بست علينا ثوبه لوسعها. ها الرجالة اللي في آآ اقصى اتفضل ضهرك تعبان؟ متأكد؟ ماشي. طيب يلا يا اخواني ايوا كده يا سلام! والله العظيم تحس بالرحمة يا اخي
لما الاخوة تتقارب من بعض كده والدنيا بتتقارب من بعض تحس بالرحمة. تقاربوا يا اخواني تقاربوا كده وتمسوا تراحموا. لما الاجساد تتقارب القلوب بتتقارب بازن الله سبحانه وتعالى. يعني بصوا يا اخواني عشان ان شاء الله بازن الله نوصل الرسالة سريعا آآ يعني واساسا الرسالة اللي هنتكلم عنها النهاردة بازن الله سبحانه وتعالى محتاج
تركيز شوية لان انا شايف ان هي في غاية الخطورة في غاية الخطورة. انا مش عايز اي حد فينا يبقى عامل زي جحا. عارفين جحا؟ جحا رايح يشتري حاجة فلقى الناس كلها زحمة على المحل جدا متكربشة على المحل. فلما اما ييجي دوره هيعدي وقت طويل. ففكر انه يكدب عشان يدخل. فقال لهم
يا ناس قالوا له ايه يا جحا؟ قال لهم الشارع اللي ورانا ده فيه واحد بيوزع فلوس. اللي بيدخل بيدي له فلوس. كده بيدي فلوس للناس كده لوجه الله. الناس كلها سابت المحل وعملت ايه ؟ طلعت تجري. ولقى جحا المحل بقى ما فيش فيه غير مين ؟ غير هو لوحده. وكل الناس طلعت تجري
فجحا بص كده لقى نفسه لوحده قال ايه ده ؟ بقى كل الناس دي غلط وانا اللي صح لا يمكن وقام طالع يجري وراهم هو اللي مطلع الكدب اصلا. اوعى تعمل زي جحا. اوعى تتهز لما تلاقي نفسك لوحدك. اوعى تتهز لما تلاقي الناس كلها ضدك. اوعوا
اتهزوا لما تلاقوا كتير من المجتمع الوقتي يعني احواله عكس احوال السنة وعكس احوال الالتزام. اوعى تتهز لما تلاقي الاعلام الوقتي كله ضدك. اوعى تتهز لما تلاقي تمانية وعشرين قناة برامج ليل نهار كلها بتحارب في السنة. اوعى تتهز. اوعى تفقد السقة في منهجك. اوعي تفقدي السقة في طريقك
اوعى تفقد السقة في طريق السنة اللي انت ماشي عليه. اوعى تفقد السقة لما تلاقي الاحداس السياسية الضخمة وتدخل على الفيسبوك تلاقي الشباب والبنات والاخوة والاخوات كله قاعد يتكلم ويضيع عمره. كله قاعد يتكلم كلام ما بيوصلش لاي حاجة الا من رحم الله. اوعى ساعتها تتهز
ان الدعوة هي الحل الحقيقي. وتنسى ان التربية هي الحل الحقيقي. وتنسى ان الالتفاف حوالين العلماء والوجود في بيئة الايمان. اللي احنا بنحاول نعملها دلوقتي الحل الحقيقي. اوعى تتهز في طريقك. اوعى تتهز في منهجك. الاية اللي احنا عايزين نعيش معها النهاردة يا اخواني. وركزوا معي في قول الله سبحانه وتعالى
ومن الناس من يعبد الله على حرف. ومن الناس من يعبد الله على الحرف. ومن الاخوة ان يعبدوا الله على حرف ومن الاخوات من تعبد الله على حرف. ومن الناس من يعبد الله على حرف. يعني ايه حرف يا جماعة؟ المعنى المشهور عندنا كلنا
فوق حرف الجبل او حرف آآ على برج علي كده الحرف بتاع السور بتاع سطح برج عالي في اقل زقة توقعه. المعنى المشهور عندنا الانسان زبزب الانسان الشاكك. الانسان المتردد ولكن سبحان الله العظيم ذكر الطاهر بن عاشور في التحرير والتنوير وذكر الشيخ مخلوف في تفسيره الكبير
معنا في غاية الخطورة يا اخواني. قال لك الحرف هو طرف الجيش. هو طرف الايه؟ طرف الجيش. قال لك ان في ناس كده تقوم ساعة هيبقى فيه معركة تقف على الطرف. فلو الجيش انتصر يبقوا ايه؟ يبقوا جواه ما احنا حاربنا معكم. ولو الجيش اتهزم يعرفوا يهربوا. يبقى
افيق اوعى عشان كده ربنا بيقول لك في الاول ومن الناس من ايه؟ يعبد الله. يعبد ده ضمير مضارع مستمر ده زمن مضارع مستمر. يعني فيه يعني الراجل ده بيعبد ربنا ومستمر في العبادة. ولكن المصيبة انه عازل نفسه. المصيبة انها عازلة نفسها عن بيئة الايمان. المصيبة يعني الوقت اخ قاعد في المسجد
برضو بس لوحده بيعبد ربنا بيعبد الله على حرف. الوقت اخ شغال في الدعوة بس لوحده مش وسط بيئة ايمان بيدعو الى الله على حرف الوقت اخ بيطلب علم بس لوحده بيطلب علم على حرف. اوعى تبقى لوحدك في دين ربنا. اوعى تعزل نفسك خطة الشيطان انه يعزلك وبعد كده
يضربك. خطة الشيطان انه يعزلك عن اخوانك عن الدعاة. عن الدروس الايمانية عن جو الدين. باي حجة وبعد كده يضربك. ومن الناس من يعبد الله بس على حرف يعني عازل نفسه مطرف نفسه مش عايز يدخل عايز يبقى الدين له خط احمر في حياته. مش عايز يدخل
قل لاخر مدى الالتزام. مش عايز يزرع نفسه جوة اخوانه. مش عايز يزرع نفسه في بيئة الايمان. اخواني في الله بدون بيئة الايمان عمرك ما هتوصل حاجة بدون ما تبقى وسط اخوانك عمرك ما توصل لحاجة. انت لو قاعد في المسجد الوقتي نفس القعدة اللي انت قاعدها دي بس لوحدك حلو خد سواب. ولكن القعدة
الجمع ده ابشر بتنزل السكينة. ابشر بغشيان الرحمة. ابشر بان تحفنا الملائكة. ابشر بان يذكرنا الله فيمن عنده. ليه ؟ عشان الاجتماع. هو ده نفس العمل هو ده نفس العمل. ولكن الاجتماع انك تبقى وسط اخوانك ومن الناس من يعبد الله على حرف
فان اصابه خير ايه؟ اطمئن اطمئن ايه؟ به. مش اطمئن بالله. اطمن بالدنيا. لما الدنيا بتيجي بيتطمن ودي مصيبة موجودة عند كثير من الاخوة والاخوات والشباب والبنات. انه ما يقدرش يعبد ربنا ودنيته فيها مشاكل. انه ما يعرفش ينطلق في الدين طول ما فيه في حياته
ابتلاءات طول ما عنده مشاكل ما يقدرش ياخد قرارات في الدين. ما يقدرش يقول لك مش قادر. لما المشكلة تتحل اجي لك يا رب. لما الهموم اللي عندي تتحل والمشاكل
اللي عندي في دنيتي تتحل ابدأ انطلق في الدين يا رب. فيه ناس كده فان اصابه خير اطمأن به ينطلق في الدين. واطمئنوا وخلاص اطمئن والطريق ده حلو. وياللا من درس لدرس وياللا من حفز القرآن لجلسة تجويد. وياللا ليه اطمأن به. طول ما الدنيا بتاعته حلوة. طب لما الدنيا
وان اصابته فتنة ايه؟ انقلب انقلاب. اول ما الاخ يحصل له مشكلة انقلاب. اول ما الاخت تتجوز ويبقى معها عيلين انقلاب. لا عاد ليلها هو ليلها بتاع امبارح. ولا عاد نهاره هو نهاره بتاع امبارح. ولا عاد احلامه هي احلامه بتاعة امبارح. ولا عبده
ونشاطه بتاع امبارح وان اصابته فتنة انقلب. انقلاب في كل حاجة. ده ده اللي كان بطل امبارح. ده اللي كان امبارح بيقول انا لازم اشتغل الدعوة الى الله. دي اللي كانت امبارح كل احلامها انها تنصر دين ربنا. اول ما حصل مشاكل في الدنيا. فيه ناس كده معلقة دينها على دنيتها
معلقة ان هي تنطلق في الدين على شر. حل لي مشاكل دنيتي يا رب وانا انطلق في الدين. انما ان اصابته فتنة الفتنة دي لما تدخل الدهب النار عشان تعرف
حتة الدهب دي اصلي ولا فالصو! لما تسيح تعرف هي دهب ولا نحاس. ان اصابته فتنة. لما ربنا يمتحنه هو اخ اصلي ولا فصل هي انسانة مؤمنة ولا فالصو هو ملتزم بجد ولا شكل التزام من برة وخلاص قشرة التزام التزام قشرة مش
التزام واخد الختم بتاع الاصلي التزام قشرة وخلاص. التزام واخد قشرة من برة وخلاص. وهي اصابته فتنة انقلبت على ايه على ايه؟ طب وباقي الايات ربنا يقول لك انقلب على ايه؟ عقبيه امال هنا انقلب على وجهه ليه؟ اشمعنى ده على وجهي
انت عارف اللي داخل الباب بضهره ده داخل المسجد ووشه لفين؟ للدنيا. ده داخل باب المسجد بس داخل بضهره وشه ناحية ايه؟ الدنيا داخل عشان ياخد ايه؟ دنيا داخل عشان ربنا يدي له ايه؟ دنيا مش بيفكر بقى في الجنة والدار الاخرة واول ليلة في القبر واشوف النبي
ازاي واشرب من ايده عليه الصلاة والسلام ازاي وانزر لوجهي ازاي ؟ القضايا دي مش قضاياه خالص هو داخل المسجد فاكر نفسه داخل مستشفى امراض نفسية. عشان كده ربنا يقول لك يعبد الله على ايه
حرف حرف ده لفز عسكري اصلا. انت مش داخل مستشفى امراض نفسية. انت مش داخل عشان تبقى سعيد. انت مش داخل عشان ربنا يديك فلوس ويبارك لك في صحتك. ويبارك لك في
دنيتك. انت داخل عشان تنجو. انت داخل عشان ترضي ربنا. واللي بيدخل الجيش مش بيعملوا له مستشفيات انضف مستشفيات في مصر يتعالج فيها. واللي بيدخل الجيش مش بيعملوا له بيعملوا لهم نوادي بتوع الشرطة والعسكرية. اهو لسة جنبنا والنبي بتاع الشرطة يبقى اللي بيدخل بيعملوا له انما هو داخل ليه
جيش يبقى انت لما هتدخل الطريق ده ربنا هيعمل لك. ولكن انت داخل ايه؟ جيش. انت داخل صاحب رسالة انت داخل تنصر دين ربنا. وان اصابته فتنة انقلب على وجهه. على وجهه كانت وجهته الدنيا اصلا. فلما اتقلب على الدنيا فلما جري
تاني على الدنيا بقت على وجه لان دي كانت الوجهة بتاعته. هو كان قاعد وسطنا وكل قضيته. ايوة بقى انا جيت حضرت بقى ايه ؟ اهو يا رب هتعمل لي ايه في دنيتي بقى يا رب
هتحل لي ايه في مشاكلي بقى يا رب؟ يا ابني ماشي اطلب من ربنا. اليقين انك تعرف ان الدنيا بايد ربنا وتطلبها منه. ولكن اوعى يبقى نيتك الوحيدة هي الدنيا
فين الاخرة؟ فين رسالة نصرة دين ربنا؟ وان اصابته فتنة انقلب على وجهه خسر الدنيا والاخرة. انت عايز تبقى كده انت عايز بعد ما بقيت ملتزم الانقلاب ده يحصل في حياتك وتخسر كل حاجة انت عايزة تبقى كده ذلك هو الخسران البعيد. الخسران ده لما
وقف شاب برة تقول له انت الخسران. عايزين نوقف كل الشباب والبنات اللي بيعصوا ربنا نقول لهم انت الخسران بمنطق حساباتي التجارية الخسران ده لفز ايه يا جماعة؟ احنا قلنا على حرف لفظ عسكري. الخسران لفز ايه؟ تجاري ما شاء الله فيه ناس صاحية معي اهي. لفز تجاري. يعني ربنا بيقول له
حسبناها بالدنيا طريق الدين هو اللي اربح. لو حسبناها بالدنيا انت الخسران في البعد عن ربنا. ذلك هو الخسران البعيد ضياع والعياذ بالله. تعال نعمل كشف حسابات خساير كده. المدمن لما بيدخل مصحة بيعملوا له ورقة يقولوا له تعال نحسب الخساير اللي انت خسرتها في
بسبب الادمان. انا عايز كل واحد عصى ربنا يحسب الخساير اللي خسرها في حياته. بسبب معصية ربنا سبحانه وتعالى. ذلك هو الخسران البعيد. يدعو من دون الله ما لا يضره وما لا ينفعه. يدعو! الله! هو ساب ربنا كان بيدعي ربنا! وبعد كده قال لك خلاص
ربنا ما استجابليش بقى الله! اومال بيدعو غيره! ما هو انت هتدعو هتدعو. هتتزل هتتزل. لو ما وقفتش على باب ربنا هتقف على باب غيره. يدعو لمن؟ يدعو لمن ضره
اقرب من نفعه لبئس البولى ولبئس العشير. يعني ايه لبئس المولى وبئس العشير قال لك المفسرين الكلمة ديت من كلام ذلك الرجل يوم القيامة. لما يكتشف انه ضيع عمره في الباطل. لما يكتشف انه
عمر ولا اوهام. يظل يصرخ يوم القيامة لبئس المولى. ولبئس العشير. هم اللي ضيعوني يا رب ضيعتوا لي حياتي. ضيعتوا لي مصيري. يفضل يصرخ يوم القيامة. لبئس المولى ولبئس العشير. وكانت البداية ومن
من يعبد الله على حرث. اوعى تعبد ربنا على حرف. اوعى يبقى دينك متعلق. اوعى يبقى دينك مهزوز. اوعى تبقى واقف في اوعى تعبد ربنا لوحدك. اوعى تفتكر انك انت ملتزم الوقتي ونشيط في العبادة لوحدك يبقى تكمل. مش هتكمل يا ابني. واللي اسبت منك ميت مرة ما كملوش
اخ يعني اخ كان سبحان الله العظيم مع الاخوة في رمضان بيقول خرج ساب المسجد بيقولوا بالليل مات وحقنة المخدرات في ايديه. مات وحقنة المخدرات في ايديه. سابهم مش قادر عايز ارجع للضلال تاني. ساب المسجد هرب. انت لما هربت هتروح فين
ماتوا حقنة المخدرات في ايديهم ماتوا حقنة الهيروين في ايديه. مات وهو بيشرب مخدرات سوء خاتمة والعياذ بالله. ليه؟ خلاص انا مش قادر اصبر مع الناس دي. طول ما مع الناس دي
انت في امان. هتخرج انت حر هتخرج ليه ؟ ما انت عارف برة فيه ايه. اوعى تعبد ربنا على حرف. اوعي تعبدي ربنا على حرف. اوعى تعزل نفسك. اوعي تسيب
الشيطان يستفرد بك. اوعى اوعى تضيع نفسك يا اخواني في الله. ودي اخطر نقطة انا عايز اتكلم عنها النهاردة باذن الله في هذه الكلمة. بيئة في الايمان يا اخوانا النبي هاجر من مكة للمدينة عشان يعمل بقية ايمان. بيئة الايمان حتة اللحمة لما بتتحط في حلة ماية بتغلي
نص دقيقة وتتشال وبعد كده نص دقيقة وتتشال. وبعد كده نص دقيقة وتتشال. عمرها ما تستوي. لازم تفضل محطوطة شوية عشان تستوي. انت ها جه الدرس وبعد كده كلت من بيئة الايمان وخرجت الدنيا تاني. بعد اسبوع اما اجي درس تاني اتشالت من بقية الايمان وخرجت الدنيا تاني. بعد اسبوع عمرك ما هتستوي. مش هتوصل
انت عايز يبقى عندك حضانة ايمانية تعيش فيها. انت عايز تفضل وسط اخوانك. تصحي بعد الفجر. وتصحوا بعض لقيام الليل. وتتقابلوا في الدرس ده يوم الاربع الدرس ده يوم السبت والدرس ده يوم الجمعة وتطلعوا معسكرات ايمانية مع بعض. وتقعدوا ليالي ايمانية مع بعض. وتشتغلوا في الدعوة مع بعض. وتطلبوا علم مع بعض
يا ابني انت عايز حياة دين. عشان كده من الايات الخطيرة اللي ربنا سبحانه وتعالى قالها وابويا بيقول للنبي ايه؟ لسيدنا ابراهيم واذ بوأنا لابراهيم مكان البيت الا تشرك بي شيئا ها وطهر بيتي لمين؟ للايه؟ الطائفين هم فين الطائفين دول يا رب
هو كان فيه ساعتها فيه طائفين والعاكفين كمان! هم فين ؟ يعني انت عارف مسلا المسجد فاضي الساعة اتناشر بالليل مسلا ها او مسجد في صح اه واقول لك ايه ياللا بقى نضفوا بقى عشان اللي هييجوا يصلوا واللي ييجوا يقوموا الليل واللي هييجوا يعتكفوا فانت قاعد تبص كده المسجد فاضي وفي صحرا فين
والركع السجود فين يا رب؟ ما لكش دعوة فين ؟ اعمل انت بس البيئة الاول. اعمل البيئة الطاهرة. اعمل يا ابراهيم الحضانة الطاهرة والاية اللي بعدها على طول ايه واذن في الناس بالحج. وبعد ما عملت البيئة الطاهرة اخرج هات الناس بقى. اخرج هات الشباب بقى. اخرج قل للناس يجوا بقى
هييجوا على حضانة ايمانية. هييجوا على بيئة ساعتها واذن في الناس بالحج. يأتوك اذن يأتوك تتعب هتاخد. ساعتها لما هتبزل مجهود هتاخد الثمرة. انما طول يا جماعة ما فيش بها ايمانية. الاخ يا عيني يدخل وبعد كده يرجع الحقوني. معاصي السر
ضيعتني وده الحقوني غض البصر مش عارف. وده الحقوني انا بانتكس. ودي الحقونا احنا مفتونين ليه؟ ما هو انت مش حاطط نفسك فيها ايمانية. ما هو انت ما انتش عايز ما احناش كلنا مش بنتكاتف عشان نعمل حضانة نعيش فيها. يا اخوانا ربنا سبحانه وتعالى بيقول ومن الناس
من يجادل في الله بغير علم تمانية وعشرين قناة توك شو قاعدة تضيع الناس بقى ويتبع كل شيطان ايه؟ مريد. ازاي الصحابة سبتوا في الواقع ده ازاي الصحابة ثبتوا على الدعوة الى الله في واقع ربنا بيقول فيه يكادون يسطون بالذين يتلون عليهم اياتنا. السطو المسلح ده السطو ده
لغة لما جنين يموت في الرحم يدخله الة يقطعوه حتت. يقطعوه ويخرجوه حتة حتة. عايزين يقطعم اهل الدين حتت. طب الصحابة سبتوا في الواقع ده ازاي؟ الواقع انتم فاكرين يا جماعة الصحابة وجهه وقع عادي وهيتبع كل شيطان مريد. دلوقتي بتشوفوا بتوع التوك شو واحد منهم بتاع فكر كده
وجيه في الدنيا وفنان وبيعمل وواحد منهم تلاقيه عامل نفسه مفكر وواحدة مش عارف انتم فاكرين ان الواقع ايام النبي ما كانش كده النضر ابن الحارس ده كان طبيب العرب طبيب العرب من اطباء العرب وكان سافر فارس واتعلم الموسيقى الفارسية واتعلم الادب الفارسي واول من ادخل
خلى الموسيقى الفارسية في الاغاني العربية. يعني مين بقى في بتوع التوك شو دكتور وفنان وبيعمل اي حاجة. نفس النمازج بالزبط ما فيش فرق نسخة تمرين مشهور هي القضية ان اهل الباطل هم اهل الباطل. بس هل اهل الحق وقتها هم اهل الحق دلوقتي كان واقع صعب
جدا الوليد ان البوغيرة ده كان من قضاة العرب مستشار. يعني مركز اجتماعي وضع اجتماعي كبير جدا وغني جدا. وكان متدين جدا في الجاهلية لدرجة انه كان محرم الخمر على نفسه وعلى ولاده في الجاهلية. لدرجة هزه الدرجة ومع زلك لما بعث النبي حرب وحرب شعواء. انا عايز اقول لكم
ان النبي اتحارب والصحابة تحاربوا حرب مهولة. كانوا هيسبتوا ازاي من غير بيئة الايمان. عشان كده يا اخواني في الله عايزين نعيش مع المعنى ده. عايزين نعيش مع انا الرجولة في دين ربنا. لما ربنا سبحانه وتعالى يقول لك من المؤمنين رجال. الرجالة دول صفاتهم ايه يا رب؟ اربع صفات. عايز تبقى راجل؟ ايوا
اربع صفات عشان تبقى راجل. واحد صدقوا ما عاهدوا الله عليه. اتنين فمنهم من قضى نحبه. تلاتة ومنهم من ينتظر اربعة وما بدلوا تبديلا. هو ده الراجل. هم دول الرجالة اللي بحق وحقيقي. انت عايز تبقى راجل صدقوا ما عاهدوا
الله عليك. انت اعادت ربنا على ايه؟ انت صدقت. الناس دي لما جه الامتحان صدقت. الناس دي لما خيرت بين ربنا وروحها صدقت. انت صدقت في ايه انت لما جت امتحان الدنيا اخترت ربنا ولا اخترت الدنيا؟ انت لما خيرت ما بين الدنيا وما بين الدعوة الى الله اخترت الدنيا ولا اخترت الدعوة الى الله؟ انت
صدقوا ما عاهدوا الله علي. انت لسة زي ما انت انت ما اتغيرتش. انت احلامك وانت طالب في الكلية هي نفس احلامك بعد ما اتخرجت انت احلامك القضايا اللي شاغلاك وانت عندك عشرين سنة. هتبقى نفس القضايا اللي شاغلاك وانت عندك خمسين سنة! بنفس الحماس انت احلامك قبل ما
تتجوز هي احلامك بعد ما تتجوز انت اهتماماتك قبل الجواز هي اهتماماتك بعد الجواز! انت زي ما انت وما بدلوا تبديلا. انت ما بتبدلش انت زي ما انت انت نفس الحماس اللي من خمس سنين كنت بتتكلم به عن السنة ونمسك السواك بالايدين الشمال ولا اليمين ونصلي
الفجر اول ما الاذان يدن ولا ذا الفجر لسة ما طلعش. نفس الحماس بتاع السنة ايه ما كانت القضايا يعني. بس انا باتكلم على يعني نمازج تلاقي اخ متحمس بعد خمس سنين تقابله ما هواش ملتزم اصلا. ما هواش في الطريق اصلا. ليه؟ بتنزل ليه؟ فمنهم من قضى نحبه اي قضى عهدا. النحب
هنا العهد اللي عهد ربنا عليه كان رقبته انت عاهدت ربنا على ايه ؟ ده قدم لربنا دمه انت قدمت لربنا ايه ؟ انت مستعد تقدم لدين ربنا ايه ؟ ومنهم من
انتظر ينتظر ايه؟ ينتظر انه يقضي نحبه. ينتظر انه يموت في سبيل الله. لما كنا في العمرة اللي فاتت عند احد استشعرت كده. والنبي عليه الصلاة والسلام رجع احد من غير حمزة ومن غير مصعب وراجع بدر من غير سعد بن خيثمة وراجع الاحزاب من غير سعد بن معاذ وخارج من اول ايام الشعب من غير خديجة بنت خويلد
خارج من المرحلة الجهرية من غير سمية رضي الله عنهم اجمعين. طريق رهيب. وبعد كده قلت لأ. ده انت بتبص لها من زاوية تانية خالص. ده ساعة غزوة بدر سعد ابن خيثمة نعم افراج. افراج ايه! السجن بتاع الدنيا ده هتطلع منه على الجنة يا سعد يا ابن خيثمة. في احد. حمزة ابن عبد
الطالب افراج مصعب ابن عمير افراج سعد ابن الربيع افراج عمارة ابن يزيد السكن افراج عبدالله ابن جحش افراج انس ابن النضر افراج. كل دول افراج. يبقى اللي مات ده ومنهم من ينتظر انه ياخد افراج ويطلع الجنة
استني يبقى مش بيبصوا للموت ان هو ان هو مشكلة ده بيبص انه افراج في الاحزاب سعد بن معاذ افراج. وما بدلوا الكلمة دي يا جماعة وانا طالب في الكلية زمان كنت معتقد بحماس كده وما بدلوا مش هنبدل ويا رب احنا على الطريق. اما مرت الايام وعرفت الدنيا
وشفت مصايبها وشفت بلاويها وعرفت يعني ايه الدنيا ملعونة. ملعون ما فيها. شف الكلمة اللي بتفش غلك في الدنيا بس لما تعرفها الدنيا ملعونة ملعون ما فيها. وتلاقي اقرب اخ حبيبك فجأة يموت في لحظة. وتلاقي فلان مش عارف عمل ايه
الدنيا دي هم ففهمت يعني ايه هم بدلوا تبديلا. صعب جدا ان انت حماسك وانت عندك عشرين سنة للدعوة يبقى هو وانت عندك خمسين سنة. اخوانا اللي بيكمل قليل جدا في طريق طالوت وجالوت ها ان الله مبتليكم بنهر القرطبي قال لك هزا مسل للدنيا. كانوا سبعين
الف اللي شرب منه اللي فضل بعد ما عدى تلتمية واربعتاشر واحد. يعني نسبة السبات تلتمية واربعتاشر على سبعين الف. يعني السبات خمسة في الالف. هي دي نسبة السبات الفعلية في الطريق ده. خمسة في الالف. الاخوة في الكلية وكل طالب في الكلية ما شاء الله
اربعين الف جيش طالوت خارج يا رجالة يحرر فلسطين. جيش طالوت هينسف العمالقة يا جماعة. وبعد كده بعد ما يتخرجم سبحان الله! ده يتجوز واحدة يا عيني هم الاتنين يتلموا على بعض. ويتحولوا لعميد دنيا. وهو كان اه ملتزمة وكانت ملتزمة. بس الاتنين بزرة الدنيا طلعت فيهم بعد
اتحولوا عبيد دنيا وده ينتكس وده خلاص يروح الديب فريزر يشوف له عقد في حتة ما فيش بها بقية ايمان يضيع بقى يقابلك بقى بعد عشر سنين بالكرش وايه وفرحان بالعربية اللي هو جه بها وماسك وفرحان بالرصيد اللي هو جه به وهو يا عيني! يا عيني! بقى بينه وبين الدين! يعني مسافات ومسافات! انا مش باقول ما تسافرش! انما
ما تسافرش المكان ما فيش فيه رؤية ايمان. ما تشيلش نفسك من حلة الماية اللي بتغلي وتحط نفسك في ديب فريزر هتبوز. هتضيع انت حر. وما بدلوا تبديلا انت حماسك للسنة وانت في الكلية. زي بعد الكلية. قبل الجواز زي بعد الجواز. قبل الخلف زي بعد الخلف. وانت عندك عشرين زي
انت عندك تلاتين زي وانت عندك اربعين زي وانت عندك خمسين. زي وانت بتموت وبتحتضر ؟ ام كنتم شهداء اذ حضر يعقوب الموت؟ وهو بيموت وبيوصي شايل قضية التوحيد. الحماس الموت ما كسروش. ملايكة الموت ما كسروش. نزع الروح من جسمه وهو في الاحتضار اذ حضر
يعقوب الموت وهو في اعتدار ما كسرتوش. وما بدلوا تبديلا. اخواني في الله القضية ما هياش قضية بسيطة. قضية ومن الناس ان يعبد الله على حرف يعبد الله على حرف نفس الواقع الرهيب اللي الصحابة عاشوا فيه مع النبي عليه الصلاة والسلام هو نفس الواقع اللي احنا عايشين فيه دلوقتي. نفس
نفس الاعلام القذر. نفس الحرب الشعواء نفس جميع الاساليب اللي ممكن يتحارب بها. ولكن القضية ان احنا مش فاهمين قيمة الايمان ومن الناس من يعبد الله على حرف عازل نفسه. ها داخل الطريق ده عايز الدنيا
عشان كده اول ما بيحصل اي مشكلة دنيوية او داخل الطريق مش مستحمل. مش مستحمل ان الدنيا بتاعته تصاب. اول ما يحصل له ابتلاء دنيوي انقلب على وجهه يحصل انقلاب في حياته. اوعى تعزل نفسك عن اخوانك. اوعى تعزل نفسك عن الدروس في النهاية. المشهد النهائي بتاعك كان ايه؟ المشهد النهائي. وهو
تصرخ في ارض القيامة وهو قاعد يولول ويقول لبئس المولى ولبئس العشير. لبئس المولى ولبئس العشير. قاعد يولول والحقيقة سبحان الله العظيم مشاهد الاخرة في القرآن تزلزل القلب. يعني والواحد كده بيتدبر المشهد بتاع لبئس المولى ولبئس العشير. يعني وانت قاعد تتقلب تحاول
كده من تفسير لتفسير يعني انت بتقول ايه ما يمكن المفسر هو اللي حمل المشهد ده ان هو بيصرخ يوم القيامة تلاقي سبحان الله العظيم. يعني المشهد فعلا مشهد راسخ عند اهل العلم ان الراجل ده بيصرخ يوم القيامة. وبيندم. ساعتها قعدت افتكر مشاهد القيامة في القرآن. مشاهد الاخرة في
مشاهد رهيبة. ربنا يقول لك ربما يود الذين كفروا لو كانوا ايه؟ ايه اللحظة دي؟ اللحظة لحظة ما الجنة النار بيدخلها مسلمين وكفار. كفار محكوم عليهم جهنم خلود بلا موت والعياذ بالله. والمسلمين محكوم عليهم بايه؟ على حسب ذنوبهم احكام سنتين سجن
لسه انا سجن انما ده واخد مدى الحياة. التاني. فكله بيتعزب. اللحزة اللي بييجي فيها افراج للمسلم العاصي. افراج. والتاني بيبص ده هيخرج وانا مش هخرج. فربنا القرآن بيلتقط المشهد ده. يقول لك ربما يود الذين كفروا. لو
كانوا مسلمين. هيندم على الاسلام ساعتها ندم. هيندم انه ما دخلش الدين ده ساعتها ندم. مشاهد رهيبة يا جماعة. مشاهد يقشعر لها ربنا سبحانه وتعالى لما يجيب لك مشهد ها آآ انا انذرناكم عذابا ايه؟ قريبا. يوم ينظر المرء ما قدمت يداه. ويقول الكافر يا ليتني كنت
تراب اللحزة ما هو يبعس الكلاب والحمير والحيوانات كلها بتبعس اصلا. وبعد كده ربنا بيقول لها كوني ترابا فتكون تراب. لما ربنا يقتص لنا من بعضها اللحزة اللي بيلاقي فيها الكلاب بتبقى تراب. يقول لك يا ريتني كنت كلب. يا ريتني كنت بهيمة من البهايم. يا ريتني كنت
حيوان من الحيوانات. اللحظات دي شف لحظة وهم جايين بيدخلوا النار وربنا يجيب لهم الاصنام اللي عبدوها يوقفها على باب ودول داخلين ويقول لهم في اخر سورة الانبياء لو كان هؤلاء الهة ما وردوها لو
دول الهة كانوا النهاردة منعوكوا انكم تدخلوا كانوا دافعوا عنكم. يتكربسوا في جهنم وتوب الالهة داخلة نفس الزنازين معهم. داخلة نفس الزنزانة معهم وربنا سبحانه وتعالى بيبقى عزاب رهيب. مش ده اللي انت عبدته؟ خليه يخرجك من هنا. مشاهد رهيبة. زي مشهد فالذين كفروا
قطعت لهم ثياب من نار. مشهد والكافر بيموت وبيجاهد المسلم وبيقاتل المسلم. والملايكة ارعى بتقطع من النار لبس السجن بتاعه. عشان تلبسه لبس السجن. وبعد كده يصب من فوق رؤوسهم الحبيب. يقوم داخل على جهنم بلبس
السجن يتحط في زنزانة ويتجاب الحميم زي الحمم البركانية المتفجرة. بركان ينكب عليه. يسهر بهما في بطونهم والجلود. الحميم انزل الحمم تنزل تصهر المخ وتصهر القلب وتصهر الكبد. وتسهر الكلى وتسهر الامعاء وتخرج من الجلد. يبقى ثياب النار بتعزب الجلد من
والحميم يدخل يعزب الجلد من جوة. والاتنين يلتقوا عليه. كلما ارادوا ان يخرجوا منها من غم. ها مش عارفين يتنفسوا الغم وعدم القدرة على التنفس والعياذ بالله مش عارف يتنفس. زي ما كانوا بيحبسوا المؤمنين كده في الدنيا ميت واحد في حتة كده مش عارف ياخد نفسه. جزاء من جنس العمل وله مقامها من
زي ما كان بيقمع اهل الحق يقول لك الات القمع ووسائل القمع. وزي ما كان بيجلدهم المقام عصيات النار اللي بيعذب بها في جهنم. جزاء من جنس العمل سبحان الله! اه كلما ارادوا ان يخرجوا منها من غم يتسابوا لحد ما يقربوا من فؤاد جهنم اعيدوا فيها. عزاب التيئيس
انه يتساب يزن انه هينجو وبعد كده تعالى يتيأس وذوقوا عذاب الحريق. انتم اللي كنتم بتجربوا الحمم الوقتي. الحمم البركانية بتاعة جهنم كنتم بتجربوا الحميم بتاع جهنم؟ تعالوا بقى جربوا الحرايق بتاعة جهنم. تعالوا جربوا بقى ها جهنم دي فيها ايه واصناف فيها ايه؟ والمينو بتاعة
اصناف العذاب فيها شكلها ايه ؟ اخواني في الله. المقصد اللي انا عايز يعني يعني ادور عليه الان. يعني الرسالة اللي انا عايز اوصلها لكم يا اخوان وانا دلوقتي ومن الاخوة من تعبد من من يعبد الله على حرف. ان شاء الله بكرة في ليلة للنساء. هتبقى ومن الاخوات
ها من تعبد الله على حرف لازم تفوقه. لو ما فقتش هتضيع والله العظيم هتتكنس. والله هتترمي. انت وانت انت وانت هتترمم كلنا من اولنا لاخرنا. اللي مش هيفوق لقيمة وهيفضل ييجي اما يجي لي مزاج بقى اما اجي احضر الدرس ان شاء الله
اما يجي لي مزاج بقى ابقى اروح احفز قرآن ان شاء الله. اما يجي لي مزاج بقى ابقى شف يا ابني هتضيع. خسر الدنيا والاخرة ديت العاقبة بتاعة اللي بيعبد ربنا
ربنا على حرف اوعى تطرف نفسك اوعى تعزل نفسك. عندك اهو. يوم الاربع النهاردة ما ده درس الشيخ احمد جلال ربنا يحفظه. اهو عامل ليلة تربوية به ايمان وجايب لنا ناكل كمان الراجل عامل لنا ايه يعني! يعني راجل جايب لنا راجل بيقول من الشبراوي انا ممكن طبعا انا ظني في الشيخ احمد احسن من كده يعني. يعني
يعني ايه ؟ يعني انا زاني ان شاء الله اني يعني ايه آآ جنب الشبراوي فيه ايه ؟ مش فيه مؤمن يا عم كوك دور وكنتاكي ها صح ولا ايه ؟
ان شاء الله بازن الله يعني ايه مش عايزين يعني يا خيب زننا في مسجد الصديق والشيخ احمد آآ يعني امام مسجد في ضيق وفي اهل مسجد الصديق ان ان شاء الله بازن الله الشباب الجميل ده والمؤمن العابد. اللي تأكيله عبادة. اللي يا بخت اللي هياكله. ويا بخت
اللي هيشربه. يعني يعني ده انتم ده انتم اهل الله يا ابني. ده انتم اواتوا الى الله يا اخي. ده اللي يطعمكم ده يبقى يعني بيعمل حاجة كبيرة قوي. فنسأل الله
اه يعني فان كان ولا بد فان الشبراوي ليس عنده فول وطعمية بس. وانما عنده ايضا من سعر الاصناف يعني الراجل هيعمل ايه يا جماعة؟ اهو ليلة ايمانية والليلة الايمانية جايبين كمان بيأكلونا يعني بيوعزونا وبيأكلونا وبعد الليل
اه حاضر انا اسف. وبعد الليلة الايمانية المصاحف كنت انساها والله. وبعد الليلة الايمانية ادي بيت ايمان اهي بالتأكيد هتلاقي فينا تحفيظ قرآن. بالتأكيد هتلاقي فينا دروس ادي بها ايه؟ عندنا يوم الجمعة في الجماعة الشرعية بيئة ايمان تانية. فضل ومنة الله سبحانه وتعالى. اما عملنا الورش العمل بعد درس الجمعة اللي فاتت في الجمعية. الشباب كان
تبكي ليه؟ صحبة هنصحي بعد الفجر بجد يا رجالة؟ احنا بجد ان شاء الله هيجي يوم. هنبدأ نرن على بعض في قيام الليل بجد. احنا بجد يا اخوانا ايمان يا جماعة عايزين لما تلاقوا بيئة ايمان بتتعمل هنا تجاوبوا يا جماعة. احضر عشان ما تضعش. امسك في طوق النجاة اللي بيتحدف لك
كمن تشفر رفاهية زي ما انت فاكر. اوعى تعبد ربنا على حرف. وزي ما باقول لكم تاني المعنى الخطير ومن الناس من ايه من يا ايه؟ يعبد الله خد بالك يعني ربنا مش قال ومن الناس من ينافق على حار يعبد الله يا جماعة ده عابد ومن المضارع
استمر كمان يعني بيقعد جسة الضحى كل يوم. يا اخوانا اوعى تفهم ان الاية بس على المعنى بتاع الزبزبة القلبية ده معنى. فيه معنى تاني اللي مطرف نفسه اللي واقف على الطرف. اوعى تقف على الطرف. اهتموا ببيئة الايمان. اهتموا بان انت تزرع نفسك
وبيت الايمان قال تعالى الى الهدى ايه؟ ائتنا مش الى الهدى. الى الهدى يعني الهدى يروح فين يعني؟ ائتنا يعني في بيئة ايمان تعال الايمان لوحدكم ليه؟ عازلين نفسكم ليه؟ الدنيا شغلانة عن ايه؟ مشغولين بايه عن ايه؟ الاخت اول ما بتتجوز بتضيع
ايه! ودينها بيفضل معلق لحد يا عيني اما تخلف وعيالها يكبروا. ويدخلوا جامعة تبدأ ترجع تاني تقول بقى يا التزام ويا دعوة تاني ليه ليه يا اخوانا مش قابضين على الجمر؟ ليه يا اخوانا مش سابتين على دينا ؟ ليه يا اخوانا زاهدين في كتاب الله وزاهدين في الدعوة الى الله؟ وزاهدين ان احنا
الجنود لله التشكيل بتاع المرة دي بازن الله سبحانه وتعالى بس المرة دي في هزه الكلمة على بيئة الايمان اوعى تفضل على حرف والا هتضيع نفسك مين ياخد المصحف ده؟ هيقولوا يا عم يعني بيزبط جاره الهم
مين ياخد المصحف ده ويلتحق ببيئة الايمان؟ طب بيئة الايمان ايه بقى؟ هتيجي درس الاربع سابت خلاص ودرس الجمعة يا سيدي يعني مش مشكلة. يعني مش يعني عشانك والله. ها خد بالك
لكن عارفك دكتره خد آآ مين ياخد الدرس المصحف ده ويلتزم بحضور الدروس. درس دكتور عبدالرحمن الصاوي يوم السبت في الجماعة الشرعية. ودرس الشيخ احمد جلال يوم الاربع هنا وما يتفرع عنه من اعمال. انت بتحضر؟ طب رافع ايدك ليه بقى؟ لا
احنا عايزين زباين جداد. ما بتحضرش ؟ الله اكبر خد يلا يا عم. ايوة كده الناس الناس الشامورت الحلوة دي خدها. يلا يا رجالة. ده مصحف حف وكتائب ازكار كمان. حاجة ما حصلتش. مين يا جماعة مش ما شاء الله لا قوة الا بالله! ده عامل سبايكي. ما شاء الله
لا قوة الا بالله. طب استنى انا جاي لك. مين يا جماعة ياخد المصحف ويلتزم بدرس السبت في الجماعة الشرعية دكتور عبدالرحمن الصاوي؟ ودرس الاربع في الجامع. عمرو. انت هتواظب خد انت. لا حاسبوا يا رجالة. ها يلا يا رجالة السبت والاربع يا بلاش. مصحف جميل
بس يكون مش مواظب. مواظب! انت مواظب! ما انا عايز واحد مش مواظب. انا مش مواظب. انا عايز خد. يلا انت مش مواظب؟ خد يا عم يلا. يلا. جارة اولى منه. هتاخد؟ الشاب البنفسجي. ها؟ آآ هتاخد انت كمان
طيب خد. واللي جنبه. طيب عايزين بقى يعني ايه نتعصب لدرس الجمعة يا جماعة مش هينفع كده سواء الدكتور عبدالرحمن الصاوي شيخي وانا متلمز على ايده هو الدكتور غريب رمضان يعني صحيح الشيخ احمد جلال راجل زي العسل ما شاء الله لا قوة الا بالله يعني
بس يعني ايه ها مين ياخد ده؟ يلا يا رجالة لأ هيختم المصحف وهيحفز حصن المسلم هيك المصحف حصن المسلم. موضوع حصن المسلم. اه يا حبيبي ده ده حياتك حصن المسلم ده الازكار الاساسية في الحياة اصلا. يعني دي الحاجات
اللي انت يعني ده حفزنا زيه في اول الالتزام مرة. وفضلنا عليه طول حياتنا خلاص. يعني ما بتقراش الكتاب ده تاني. الكتاب ده بيتحفظ اول التزامك. ثم مدى حياتك انت ماشي عليه. مخلوط عليه ها
طب هاتوا بقى. هاتوا اللوك. ها حصن المسلم وآآ ما شاء الله ايوة الشاب الاحمر اللي ورا دهوه ايوة يا رجالة الناس اللي وراء دهيه طب الوقتي ما عدش حصن المسلم سروة والله يا جماعة ها ياخده يحفزه
ايه؟ الشيخ. حزن مسلم؟ خد. بس اللي هياخده هيحفزه. خد ادي له. اديه له. وانت هتاخده؟ خد يلا. حبيب قلبي خد. يا سلام اه بس هتحفظه. ها سيب شعره بقى ما تكلموش في شعره الوقتي. الراجل عمل شبابه شوية يا عم لسه. الراجل لسه ما بلغش
وبس ان شاء الله ننصحه المرة الجاية يعني. عامل لي سبايكي وانت لسة في ابتدائي. امال يا ابني لما يكبر هيعمل ايه! يا دي المصيبة! مين ياخد يا رجالة! ياخد خد
يلا يا شباب ها وانت كمان وانت هتاخده تاخده مش انت احنا فينا من الحركات دي ولا ايه يلا هتاخدوا طب هقول لك انت لك حاجة بقى جميلة اوي. الشاب اللي ورا ده اهو كل ده اهو بتاعك انت. بس اقراه بقى عشان تنفع صاحبه يعني. ربنا يحفزكم يا اخواني وربنا يبارك في الشيخ احمد جلال. اللي
كان السبب في هزه الليلة الايمانية الطيبة وربنا يبارك فيكم وربنا ينصر بكم الاسلام سبحانك اللهم وبحمدك اشهد ان لا اله الا انت استغفرك واتوب اليك